cyanic-selkie/wikianc huggingface dataset:
Ինկերի խոհանոց
Միս
Անդյան շրջանում կային երկու տեսակի ընտելացված կենդանիներ՝ լամաները և ալպականեր։ Այս կենդանիներին հիմանակնում պահում էին մորթու ստացման համար։ Հատկապես գնահատվում էին լամաները, իսկ կարմիր շորեր հագած ու ոսկե ականջօղեր կրող սպիտակ լաման հաճախ անցնում էր ինկերի տիրակալի մոտով՝ որպես իշխանության խորհրդանիշ։ Ընդունված էր, որ կենդանիները ներկայացնում էին տարբեր աստվածների, ինչը որոշվում էի կենդանու գույնով։ նրանց զոհ էին մատուցում, հատկապես կարևոր էր կենդանիների արյունը ծիսական արարողությունների ժամանակ։ Թավանտիսույի ժամանակ այս կենդանիների միսն  օգտագործվում էին որպես կերակուր ազնվականների համար:Այս կենդանիներից ստացվող ամենահետաքրքիր ուտեստը շարկին էր (sharqui)՝ (չորացրած միս)  ժամանակակից ապխտած մսի նախօրինակը։ Հասարակ ժողովուրդի համար որպես միս ծառայում էին ծովախոզուկները (quwi, cuy): Նրանք ընտելացվել էին մինչև մ.թ.ա. 2000 թ., նրանց աճեցնելը հեշտ էր և նրանք արագ բազմանում են։ Ներսի մսերը հաճախ արմատապտուղների հետ միասին օգտագործվում էին ապուրների կամ կերակրահյութերի պատրաստման համար։ Ծովախոզուկները օգտագործվում էին նաև ծիսական արարողությունների ժամանակ, ինչը բացասական ընդունվեց կաթոլիկ եկեղեցու կողմից ։ Կենդանիների ավանդական տեսակները բերվել են, ինչպիսիք են օրինակ ոչխարըը, այծըը, կարապը, ցածրադիր վայրերում այժմ օգտագործում են նաև գյուղատնտեսական կենդանիներ։ Դիետիկ ուտելիքի ևս մեկ բաղադրիչ էր ձուկը՝ հատկապես չորացրած ձուկը, ինչպես նաև այլ խովամթերքներ։ Ավանդաբար լողափերին որսում էին ոչ մեծ շնաձկներ (Mustelus), կեֆալներ ու ատլանտյան պելամիդա։ Այժմ որսում են նաև ավելի խորը ջրային ձկներ, մասնավորապես ատլանտյան տրեսկա, ճառագայթալողակ ձկներ, լասոս, մերլուզաներ կամ խեկեր, ուգրիներ:Կերակրի բաղկացուցիչ մաս էին կազմում նաև խիտոնները, միդիներն ու չանկերը (chanque, ծովային ականջիկների տեսակ), ինչպես նաև տարբեր խեցգետիններ։ Վայրի կենդանիները, որոնց միսն օգտագործում էին որպես կերակուր այսպիսին էին. երկսմբակավորներ (վիկունյա և գուանակաո), սպիտակավուն եղնիկ, գաեմալ և վիսկաչա՝ շինշիլայի տեսակներ, որին որսում էին լասոսի օգնությամբ ։ Այսպես ծովափի բնակիչները ավանդաբար որսում էին ծովային թռչուններ, ծովակատուներ և դելֆիններ, սակայն այժմ այսպիսի որսը արգելվում է։ Մի շարք հնդկացիներ շարունակում են օգտագործել դոդոշներ, թրթուրներ, բզեզներ և այլ միջատներ ։
Պատրաստում
Հաճախ կերակրի պատրաստումը իրականացվում էր տեղադրելով տաքացված քարը կերակուրով լի կավե  անոթի  մեջ, օգտագործվում էին նաև վառարաններ։ Այս տարածաշրջանին հաճախ բնորոշ էր աղքատ բերքը, ինչը ստիպում էր տեղական բնակչությանը տարբեր տեսակի ուտելիքների պահպանման համար միջոցներ գտնելը։ Այսպես ինկերի տիրապետության շրջանում ուտելիքը պահուստը կարող էր բավարարել երեքից մինչև յոթ տարի։ Ցուրտ և չոր գիշերների պայմաններում բարձր լեռնային կարտոֆիլը և այլ արմատապտուղներ, պահվում էին առանց փակելու, չորանում էին մի քանի օրվա ընթացքում։ Գյուղացիները լրացուցիչ օգնում էին այս պրոցեսին՝ ծածկելով բանջարեղենները առավոտյան ցողից։ Բացի բանջարեղեններից ու մրգերից, հնդկացիները պահպանում էին նաև աղի ու չորացրած միս։ Այս պահպանման մեթոդները օգնում էին տեղական բնակչությանը հաղթահարել երաշտը ։
Ծանոթագրություններ
Կատեգորիա:Պերուի մշակույթ Կատեգորիա:Հնդկացիներ Կատեգորիա:Խոհանոց
Կամպինաս դու Սուլ
Կամպինաս դու Սուլ (Campinas do Sul), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 5 557 մարդ, ըստ 2006 թվականի տվյալների։ Տարածքը կազմում է 261,321 կմ2։ Բնակչության խտությունը՝ 21,3 մարդ/կմ²։
Պատմություն
Քաղաքը հիմնադրվել է 1959 թվականի հունվարի 31-ին։
Նորայր Նուրիկյան
Նորայր Արամի Նուրիկյան (Норайр Нурикян, ), հայազգի բուլղարացի ծանրամարտիկ, մարզիչ, Բուլղարիայի բազմակի չեմպիոն, Եվրոպայի չեմպիոն (1976), աշխարհի կրկնակի չեմպիոն (1972, 1976) և Օլիմպիական խաղերի կրկնակի չեմպիոն (1972, 1976), աշխարհի հնգակի ռեկորդակիր։ Արժանացել է Բուլղարիայի Սոցիալիստական աշխատանքի հերոսի կոչման, պարգևատրվել է Բուլղարիայի Ժողովրդական Հանրապետության առաջին աստիճանի շքանշանով։ 1994 թվականին Նորայր Նուրիկյանի անունը ներառվել է Ծանրամարտի փառքի սրահում ։
Կենսագրություն
Նորայր Նուրիկյանը ծնվել է 1948 թվականի հուլիսի 26-ին Բուլղարիայի Սլիվեն քաղաքում հայերի ընտանիքում։ Հաճախել է ջութակի դասերի։ 1958-1959 թվականներին նրա ուսուցիչներից մեկը, նշելով նրա ուժեղ լինելը, ասել է, թե նա պիտի զբաղվի ոչ թե ջութակ նվագելով, այլ բռնցքամարտով ։ Հետագայում նա մի որոշ ժամանակ խաղացել է բասկետբոլ, սակայն ոչ այնքան բարձրահասակ լինելու պատճառով հաջողության չի հասել այդ բնագավառում։
1966 թվականին Նորայր Նուրիկյանն սկսել է զբաղվել ծանրամարտով բուլղարացի հայտնի մարզիչ Իվան Աբաջիևի գլխավորությամբ։ 1969 թվականին Նորայր Նուրիկյանը Բուլղարիայի ազգային հավաքականի կազմում առաջին անգամ մասնակցելէ Եվրոպայի առաջնությանը, որ անցկացվում էր Վարշավայում, և զբաղեցրել է երրորդ տեղը՝ արժանանալով բրոնզե մեդալի։ Նորայր Նուրիկյանը մեծ հաջողության է հասել 1972 թվականին Մյունխենում անցկացվող Օլիմպիական խաղերի ժամանակ, որտեղ նա համառ պայքարում հաղթել է ԽՍՀՄ ներկայացնող ծանրամարտիկ Դիտո Շանիձեին ու հռչակվել աշխարհի ու Օլիմպիական խաղերի չեմպիոն։ Ընդ որում՝ նա սահմանել է աշխարհի նոր ռեկորդ ըստ եռամարտի միավորների գումարի։ 1973 թվականին Նորայր Նուրիկյանը Եվրոպայի ու աշխարհի առաջնություններում զիջել է Դիտո Շանիձեին, իսկ 1974 թվականին՝ նաև բուլղարացի ծանրամարտիկ Գեորգի Տոդորովին, ինչից հետո որոշել է կիսաթեթև քաշային կարգից անցնել թեթև քաշային կարգ։ 1976 թվականին, հանդես գալով արդեն գերթեթև քաշային կարգում, Նորայր Նուրիկյանը հաղթել է Բեռլինում անցկացվող Եվրոպայի առաջնությունում և Մոնրեալում անցկացվող Օլիմպիական խաղերում՝ կրկին սահմանելով աշխարհի ռեկորդ վարժությունների միավորների գումարով։
1977 թվականին Նորայր Նուրիկյանն սկսել է զբաղվել մարզչական գործունեությամբ։ Երկար ժամանակ նա եղել է Իվան Աբաջիևի օգնականը, իսկ 1990 թվականին գլխավորել է Բուլղարիայի ազգային հավաքականի մարզչական գրասենյակը։ Հետագայում նա եղել է Բուլղարիայի ծանրամարտի ֆեդերացիայի գլխավոր քարտուղարը և Ծանրամարտի միջազգային ֆեդերացիայի փոխնախագահը, որպես դատավոր հանդես է եկել միջազգային մրցությունների ընթացքում, այդ թվում՝ 2008 թվականին Պեկինում անցկացված Օլիմպիական խաղերի ժամանակ ։
Արտաքին հղումներ
Կատեգորիա:Հայ ծանրամարտիկներ Կատեգորիա:Բուլղարացի ծանրամարտիկներ Կատեգորիա:Բուլղարացիներ հայկական սերմամբ
Բորշչյովի շրջան
Բորշչյովի շրջան (Борщівський район), շրջան Ուկրաինայի Տերնոպոլի մարզում։
Ստեղծվել է 1940 թվականին։ Վարչական կենտրոնը՝ Բորշչյով ։
Աշխարհագրություն
Շրջանի տարածքի մակերեսը կազմում է 1006 կմ²։
Բնակչություն
2006 թվականի մարդահամարի արդյունքներով շրջանում բնակվում էր 75358 մարդ։ Բնակչության խտությունը կազմում էր 74,91 մարդ/կմ²։
Արտաքին հղումներ
Կատեգորիա:Տերնոպոլի մարզ Կատեգորիա:Ուկրաինայի շրջաններ
Տեն (Սոմի գավառ)
Տեն (Thennes), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 427 մարդ, բնակչության խտությունը` 53.00 մարդ/կմ²։ Բնակավայրը զբաղեցնում է 8 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 301 աշխատունակ (15-64 տարեկան) բնակիչ, որոնցից ակտիվ էին 224-ը, իսկ ոչ ակտիվները` 77։ Ակտիվության ցուցանիշը կազմում է 74,4 %։ 224 աշխատունակ մարդկանցից աշխատել է 209 անձ (105 տղամարդ և 104 կին)։ Գործազուրկ են եղել 15 անձ (7 տղամարդ և 8 կին)։ 77 անաշխատունակներից 38-ը եղել են աշակերտներ կամ ուսանողներ, 27-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Կարլուս Գոմիս
Կարլուս Գոմիս (Carlos Gomes (Rio Grande do Sul)), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 1 578 մարդ, ըստ 2006 թվականի տվյալների։ Տարածքը կազմում է 83,154 կմ2։ Բնակչության խտությունը՝ 19,0 մարդ/կմ²։
Պատմություն
Քաղաքը հիմնադրվել է 1992 թվականի մարտի 2-ին։
Կատեգորիա:Բրազիլիայի բնակավայրեր Կատեգորիա:Ռիու Գրանդի դու Սուլ նահանգի բնակավայրեր
Բուչաչի շրջան
Ստեղծվել է 1940 թվականին։ Վարչական կենտրոնը՝ Բուչաչ ։
Բնակչություն
2006 թվականի մարդահամարի արդյունքներով շրջանում բնակվում էր 65078 մարդ։ Բնակչության խտությունը կազմում էր 81,14 մարդ/կմ²։
Արտաքին հղումներ
Կատեգորիա:Տերնոպոլի մարզ Կատեգորիա:Ուկրաինայի շրջաններ
Դոմենիկո Սինիսկալկո
Դոմենիկո Սինիսկալկո (Domenico Siniscalco, ), իտալացի տնտեսագետ և քաղաքական գործիչ, Բերլուսկոնիի երկրորդ և երրորդ կառավարություններում Իտալիայի տնտեսության և ֆինանսների նախարար (2004-2005) ։
Կենսագրություն
Դոմենիկո Սինիսկալկոն ծնվել է 1954 թվականի հուլիսի 15-ին Թուրինում կաթոլիկական ընտանիքում։ Քրեական իրավունքի պրոֆեսոր Մարկո Սինիսկալկոյի որդին է։ Ավարտել է Թուրինի համալսարանի իրավագիտության ֆակուլտետը, սակայն դիպլոմային աշխատանքը եղել է քաղաքական տնտեսման թեմայով և հաջորդ 24 տարիների ընթացքում Թուրինի համալսարանի ֆինանսական գիտությունների ամբիոնում մնացել պրոֆեսոր Ֆրանկո Ռևիլյոյի օգնականը։ 1978 թվականի հունիսին Ռևիլյոն Սինիսկալկոյին Ֆինանսների նախարարությունում աշխատելու համար Հռոմ էր հրավիրել, որտեղ նախարարի մերձավոր աշխատակիցների թվի մեջ էի մտնում նաև Ջուլիո Տրեմոնտին, Ալբերտո Մեոմարտինին և մի քանի այլ երիտասարդ մասնագետներ, որոնք կազմում էին «Ռևիլյոյի տղաների խումբը»։ 2001-2005 թվականներին եղել է Ֆինանսների նախարարության գանձապետարանի գլխավոր տնօրեն ։
Սինիսկալկոն Ստոկհոլմում գիտությունների թագավորական ակադեմիայի, Chatham House-ի, Querini Stampaglia հիմնադրամի տնօրենների խորհրդի անդամ է։ 1989-2001 թվականներին եղել է ENI-Էնրիկո Մատեի հիմնադրամի տնօրենը, որից հետո գլխավորել է նրա գիտական կոմիտեն, եղել է ENI կորպորացիայի և այլ ընկերությունների տնօրենների խորհրդի, ինչպես նաև Ջուլիանո Ամատոյի կառավարությունում փորձագետների խորհրդի անդամ։ Բազմաթիվ գիտական հրապարակումների հեղինակ է, զբաղվել է «il Sole 24 Ore» թերթի հրատարակմամբ, աշխատել է «Equilibri», «Mercato», «Concorrenza», «Regole» ամսագրերի խմբագրություններում ։
Բերլուսկոնիի երկրորդ և երրորդ կառավարություններում Իտալիայի տնտեսության և ֆինանսների նախարար (2004-2005) ։
2006 թվականի ապրիլին նշանակվել է Morgan Stanley-ի կառավարիչ տնօրեն և փոխնախագահ, 2007 թվականին գլխավորել է Իտալիայում բանկի նախագծերը ։
Անձնական կյանք
Սինիսկալկոն ամուսնացած է, ունի երկու երեխա։
Մրցանակներ
«Իտալիայի Հանրապետության համար ունեցած վաստակի համար» շքանշանի երկու աստիճանների ասպետ՝
Արտաքին հղումներ
Կատեգորիա:Իտալացի տնտեսագետներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Իտալիայի քաղաքական գործիչներ Կատեգորիա:20-րդ դարի քաղաքական գործիչներ Կատեգորիա:21-րդ դարի քաղաքական գործիչներ Կատեգորիա:Իտալիայի նախարարներ Կատեգորիա:Թուրինի համալսարանի շրջանավարտներ
Բարա դու Ռիու Ազուլ
Բարա դու Ռիու Ազուլ (Barra do Rio Azul) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 2 035 մարդ, ըստ 2006 թվականի տվյալների։ Տարածքը կազմում է 147,571 կմ2։ Բնակչության խտությունը՝ 14,6 մարդ/կմ²։
Պատմություն
Քաղաքը հիմնադրվել է 1992 թվականի մարտի 7-ին։
Կատեգորիա:Բրազիլիայի բնակավայրեր Կատեգորիա:Ռիու Գրանդի դու Սուլ նահանգի բնակավայրեր
Երնջակ ամրոց
Երնջատափի ամրոց-բնակատեղի, գտնվում է Հարթավան գյուղից Երնջատափի տանող ճանապարհից ձախ, Երնջատափ գյուղից 1 կմ հյուսիս-արևմուտք, Քասախ գետի ձախ ափին, երկու ձորերի միախառնումից աոաջացած հրվանդանի գագաթնային մասում ։
Պահպանվել են պարսպափակ մի ընդարձակ բնակավայրի և նրա ամենաբարձր կետում տեղագրված քառանկյուն դղյակի ավերակները։ Տեղացիներն այն անվանում են «թագավորի քոշք» և այս ավերակների հետ կապում են մի ավանդություն, ըստ որի գառնարած մի աղջիկ տեսել է, թե ինչպես են մկները բնակավայրից հանում ոսկյա գրամները։
Հիշատակություն
Բերդաքաղաքը, որի մասին Սեբեոս պատմիչը գրում է.
Նկարագրություն
Բնակավայրը գտնվում Է պատմական Նիգ գավառի համարյա կենտրոնական մասումէ
Ամրոց-բնակավայրի հորինվածքային կենտրոնը միջնաբերդն է, որից արևելք, արևմուտք և հարավ տարածվել Է 0.88 հա տարածք զբաղեցնող պարսպափակ բնակավայրը։ Հյուսիս-արևմուտքից և հարավ-արևելքից եզրագծում են ուղղաձիգ ժայռերը, պսակվում են պարիսպներով։ Արևելյան և արևմտյան կողմերում բնակավայրի պարիսպները բարձրանալով միանում են համապատասխանաբար կողմնորոշված աշտարակներին։ Պարիսպները լիովին կրկնում են ժայռերի ուրվագիծը՝ պսակելով դրանց գագաթնային մասը։ Բնական պաշտպանվածության տեսակետից ավելի հարմար են հարավային և արևելյան հատվածները։ Բնակավայրի մուտքը՝ հարավային և արևմտյան պարսպապատերի միացման կետում է։ Երևում են ստորոտից դեպի ամրոցը բարձրացող ճանապարհը և բնական ժայռերի միջով բնակավայր առաջնորդող բացվածքը։ Բնակավայրի տարածքը մասնատված է չորս սարավանդների, և անկումը միջնաբերդից մինչև հրվանդանի ծայրը կազմում Է 19 մետր։ Բնակավայրի արևմտյան հատվածը, պաշտպանված է եղել կրկնապարիսպով։ Խոցելի Է նաև միջնաբերդի հյուսիսային աշտարակից դեպի կիրճն իջնող հատվածը։ Ձորի երկայնքով ձգվում Է մի դարավանդ, որտեղով թրշնամին կարող էր շրջանցել ամրոցը արևմտյան կողմից և հայտնվել բնակավայրի հյուսիս-արևմտյան պարիսպների տակ։ Նման անակնկալ կանխելու համար շինարարները ամրացրել են այդ հատվածը 20 մետր ձգվող զանգվածեղ պարսպով, ապահովելով առավել մեծ պաշտպանունակություն։
Միջնաբերդը հատակագծում շեղանկյուն է՝ 40 մետր x 38 մետր չափերով՝ կարճ անկյունագծով ուղղված հարավից-հյուսիս։ Պարսպապատերը լավ պահպանված են և բոլոր չորս անկյուններում ամրացված են բոլորակ աշտարակներով։ Առավել մեծ հաստություն և ամրություն ունեն հյուսիս-արևելյան պարսպապատն ու հյուսիսային և արևելյան աշտարակները։ Նշված պարսպի հաստությունը 2.7 մետր է, իսկ մնացած պարիսպներինը՝ 1.6 մետր։ Հյուսիսային և արևելյան աշտարակները նույնպես ավելի հաստ են, քան մյուսները (արտաքին տրամագիծը 7.0 մետր, հաստությունը՝ 3.0 մետր)։ Մնացած բոլոր պատերն ունեն ամրոցի ներքին բակի շուրջ դասավորված կցակաոույցներ, բացի հյուսիս-արևելյանից։ Հյուսիս-արևմտյան պարսպին կից շինություններ են կառուցված նաև արտաքին ձորահայաց կողմից։
Ամրոցի պարիսպները շարված են վաղ միջնադարին բնորոշ եռաշերտ շինարարական տեխնիկայով, հիմքին մոտ օգտագործվել են 1.2-1.5 մետր երկարության հասնող քարեր, որոնք պատի համար ունեն նաև հորիզոնական ամրակապի դեր։ Պատերի վերնամասը, ինչպես և ներքին բակի կցակառույցները շարված են միջին մեծության տուֆ քարերով, որոնց արանքում լցված է քարահողային լիցք, որր կապակցող նշանակություն ունի։ Կցակաոույցների որոշ միջնապատեր ունեն եղևնաձև շարվածք ։
Միջնաբերդի ներսում պահպանված շինությունները դասավորված են պարիսպների երկարությամբ։ Դրանք ենթարկված են միասնական հատակագծային հորինվածքին՝ բոլոր մուտքերը բացվում են դեպի ներքին բակը, ներքին ընդհանուր պատը ձգվում է պարիսպներին զուգահեռ։ Միջնաբերդի տարածքի գերակշիռ մասը՝ կազմում Է ներքին բակը։
Հորինվածքային լուծումով ամրոցը պատկանում է քառանկյուն դյակների տիպին։
Ծանոթագրություններ
Կատեգորիա:Արագածոտնի մարզի հայկական բերդեր և ամրոցներ Կատեգորիա:Բերդեր այբբենական կարգով Կատեգորիա:Արագածոտնի մարզի տեսարժան վայրեր
Կորած ռեգբիստը
«Կորած ռեգբիստը» (The Adventure of the Missing Three-Quarter), անգլիացի գրող Արթուր Կոնան Դոյլի պատմվածքներից։ Ներառված է «Շերլոկ Հոլմսի վերադարձը» ժողովածուի մեջ, որը հրատարակվել է 1904 թվականին և բաղկացած է 13 պատմվածքներից՝ գրված 1903-1904 թվականներին։
Սյուժե
Սթենլի Հոփքիսնքի խորհրդով Շերլոկ Հոլմսին է դիմում պարոն Սիրիլ Օվերթոնը՝ Քեմբրիջի համալսարանի ռեգբիի ակումբի ավագը։ Անհայտացել էր ոմն Գոդֆրի Սթոնթոնը՝ խմբի ամենալավ ռեգբիստը։ Նախորդ երեկոյան, ստանալով մոխրագույն մորուքով ինչ-որ տղամարդուց մի նամակ, որն իրեն շատ էր հետաքրքրում, Սթոնթոնը տղամարդու հետ գնում է անհայտ ուղղությամբ։
Փոստում Հոլմսը պարզում է, որ Սթոնթոնը հեռագիրն ուղարկել է ոմն բժիշկ Լեսլի Արմսթրոնգին, բայց Հոլմսի բոլոր փորձերը բժշկից Սթոնթոնի տեղն իմանալու համար անարդյունք էին։ Արմսթրոնգը համարում է, որ հետախույզին որոնման համար վարձել է լորդ Մաունթ Ջեյմսը, և այդ պատճառով էլ ամենակոպիտ ձևով հրարժարվում է նրա հետ շփվել։ Այդ ժամանակ Հոլմսը փորձում է հետևել բժշկին իր ճամփորդության ժամանակ, ենթադրելով, որ Արմսթրոնգը գնում է Սթոնթոնի հետ հանդիպման, բայց Հոլմսի փորձերն անօգուտ էին։ Վերջապես, Հոլմսը մի փայլուն քայլ է անում. նա աննկատ բժշկի կառքի ակներին լցնում է հոտավետ անիսի յուղ, իսկ հետո խուզարկու շան միջոցով գտնում է տունը, ուր գնում էր Արմսթրոնգը։ Մտնելով տուն՝ Հոլմսը և Վատսոնը հայտնաբերում են մահացած երիտասարդ կնոջ դի, և անմխիթար վիճակում գտնվող Սթոնթոնին կողքին։ Հոլմսի ետևից մտնելով՝ բժիշկ Արմսթրոնգը ստանում է այդ գործի գաղտնիությունը պահպանելու հավաստիացումը և բացատրում ամեն ինչ։
Պարզվում է, որ Գոդֆրի Սթոնթոնը մեկ տարի առաջ ամուսնացել է մի հասարակ աղջկա՝ իր բնակարանի տրիուհու աղջկա հետ։ Անհանգստանալով, որ լորդ Մաունթ Ջեյմսը, կիմանա նրա ամուսնության մասին և կզրկի նրան ժառանգությունից, Սթոնթոնը տեսնվում էր կնոջ հետ գաղտնի՝ բժիշկ Արմսթրոնգի աջակցությամբ։ Շուտով աղջիկը լուրջ հիվանդանում է թոքախտով, և բժիշկ Արմսթրոնգը կանչում է Սթոնթոնին հեռագրով։ Ցավոք, Սթոնթոնի կնոջը փրկել չի հաջողվում։
Գրականություն
Կատեգորիա:Շերլոկ Հոլմս Կատեգորիա:1904 գրականությունում Կատեգորիա:1904 գրքեր Կատեգորիա:Շերլոկ Հոլմսի վերադարձը
Նռնականետերի ցանկ
Ծանոթագրություններ
Կատեգորիա:Նռնականետեր Կատեգորիա:Ռազմական տեխնիկայի ցանկեր
Գուսյատինի շրջան
Գուսյատինի շրջան (Гусятинський район), շրջան Ուկրաինայի Տերնոպոլի մարզում։
Ստեղծվել է 1940 թվականին։ Վարչական կենտրոնը՝ Գուսյատին ։
Բնակչություն
2006 թվականի մարդահամարի արդյունքներով շրջանում բնակվում էր 66803 մարդ։ Բնակչության խտությունը կազմում էր 65,75 մարդ/կմ²։
Արտաքին հղումներ
Կատեգորիա:Տերնոպոլի մարզ Կատեգորիա:Ուկրաինայի շրջաններ
Love Yourself: Her
Love Yourself 承 `Her`, BTS հարավկորեական բոյբենդի 5-րդ մինի-ալբոմ։ Թողարկվեց 2017 թվականի սեպտեմբերի 18-ին Big Hit Entertainment լեյբլի կողմից. կազմված է 4 տարբերակներից («L», «O», «V» и «E»), «DNA» գլխավոր սինգլով։ Ինչպես նաև ֆիզիկական օրինակների վրա մատչելի էին 2 գաղտնի թրեքեր՝ «Skit: 망설임과 두려움 (Skit: Hesitation and Fear)» և «바다 (Sea)»:
Պատրաստում և փրոմոուշեն
Love Yourself 承 'Her'-ը դարձավ BTS-ի առաջին ալբոմը, որը թողարկվեց պաշտոնական լոգոյի փափոխությունից հետո և անունի նոր բացատրությունից անգլերենում («Beyond the Scene») : Նոր դարաշրջանի պրոմոուշենը սկսեց օգոստոսի 10-ին «Սիրիր քեզ» նոր ծրագրի պաստառների ներկայացումից (Love Yourself), որը կթողարկվի 2017 և 2018 թվականների ընթացքում։ Օգոստոսի 21-ին հայտվեց առաջին տեղեկությունը խմբի առաջիկա վերադարձի մասին՝ սեպտեմբերի 18-ին, իսկ ընկերությունը հաստատեց այդ լուրերը ։ Մինչև ռելիզը հայտարարվեց, որ ալբոմը կնկարագրի «երիտասարդ սիրահարված մարդկանց» պատմություններ։ Սեպտեմբերի 4-ին թողարկվեց թրեյլեր, որը իր մեջ ընդգրկված էր «Serendipity» ներածությունը։ Թրեք ձայնագրված էր Չիմինի կողմից, և բնութագրվեց, ինչպես «հանգստացնող ուրբան-թրեք» «առեղծվածային վոկալով և բնորոշ տեքստով» ։ Երկու օր ուշ ներկայացվեցին հայեցակարգ-նկարներ ալբոմի բոլոր տարբերակների համար ։ Թրեք-ցանկը ներկայացրին սեպտեմբերի 12-ին. «DNA» տեսահոլովակի թիզերները հայտնվեցին սեպտեմբերի 14-ին և 15-ին ։ Սեպտեմբերի 18-ին ալբոմը պաշտոնապես թողարկվեց ֆիզիկական և թվային կրողների վրա. կայացավ «DNA» տեսահոլովակի թողարկումը, որը մեկ օրվա ընթացքում հավաքեց ավելի քան 20 միլլիոն դիտում, ինչը դարձավ բացարձակ ռեկորդ բոլոր կորեական խմբերի մեջ (նախորդը պատկանում էր Black Pink-ին) ։
Ալբոմի ռելիզի օրը BTS-ը անց կացրին մամուլի ասուլիս. ռելիզից հետո «V» ծրագրում կայացավ հեռարձակում։ Վերադարձ-շոուն կայացավ սեպտեմբերի 21-ին և հեռարձակվում էր շատ պլատֆորմաների վրա՝ ամբողջ աշխարհում։ Սեպտեմբերի 22-ին կայացավ առաջին ելույթը Music Bank-ում ։
Առևտրային հաջողություններ
Love Yourself 承 'Her'-ը դեբյուտ տվեց 1 տեղում Gaon Albums Chart-ում, այն ժամանակ, երբ «DNA»-ը 2-րդ տեղում Gaon Digital Chart-ում, իսկ մնացած թրեքերը տեղադրվեցին թոփ-40-ում ։ Billboard 200-ում ալբոմը դեբյուտ տվեց 7-րդ տեղում, ինչը նույնպես ամենալավ արդյունքը դարձավ կորեական խմբերի մեջ և ԱՄՆ-ի գլխավոր ալբոմային չարտում ամենալավ վաճառքները շաբաթվա ընթացքում ։ Վերջին 7 տարիների ընթացքում BTS-ը դարձավ առաջին կորեական խումբը, որը կարողացավ դեբյուտ տալ թոփ-10-ում, 2010 թվականին այդ արդյունքին հասավ Չարիսը ։
Gaon-ի վաճառքի արդյունքներին համաձայն, որոնք ներկայացվեցին հոկտեմբերի 14-ին, սեպտեմբերի 18-ից վաճառվել էր նոր ալբոմի 1 203 533 օրինակ։ Դա ամենաբարձր ցուցանիշն էր մեկ ամսում, չարտի պատմության ընթացքում, Love Yourself 承 'Her'-ը դարձավ նաև առաջին մինի-ալբոմը վերջին 16 տարիների ընթացքում, որից վաճառվեց ավելի քան 1,2 միլլիոն տարբերակ (վերջին անգամ դրան հասել են g.o.d-ը 2001 թվականի նոյեմբերին) ։
Ալբոմը դեբյուտ տվեց 2-րդ տեղում Oricon Albums Chart-ում, բայց արդեն երկրորդ շաբաթը հասավ գագաթնակետին ։
Ծանոթագրություններ
Կատեգորիա:2017 ալբոմներ Կատեգորիա:BTS խմբի ալբոմներ
Տեզի Գլիմոն
Տեզի Գլիմոն (Thézy-Glimont), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 448 մարդ, բնակչության խտությունը` 66.27 մարդ/կմ²։ Բնակավայրը զբաղեցնում է 6.76 կմ² տարածք։
Աշխարհագրություն
Գտնվում է Փարիզ քաղաքից 110 կմ հյուսիս, Ամյեն քաղաքից 14 կմ հարավ-արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 305 աշխատունակ (15-64 տարեկան) բնակիչ, որոնցից ակտիվ էին 223-ը, իսկ ոչ ակտիվները` 82։ Ակտիվության ցուցանիշը կազմում է 73,1 %։ 223 աշխատունակ մարդկանցից աշխատել է 202 անձ (108 տղամարդ և 94 կին)։ Գործազուրկ են եղել 21 անձ (7 տղամարդ և 14 կին)։ 82 անաշխատունակներից 25-ը եղել են աշակերտներ կամ ուսանողներ, 39-ը` թոշակառուներ, իսկ 18-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Լորենցո Ֆոնտանա
Լորենցո Ֆոնտանա (Lorenzo Fontana, ), իտալացի քաղաքական գործիչ, Հյուսիսային լիգա կուսակցության անդամ։ 2019 թվականի հուլիսի 10-ից մինչև 2019 թվականի սեպտեմբերի 5-ն Իտալիայի եվրոպական գործերի առանց պորտֆելի նախարար։
Կենսագրություն
2009 թվականին ընտրվել է Եվրախորհրդարան, մտել է Ազատության և ժողովրդավարության Եվրոպա խմբակցության կազմում, 2014 թվականին վերընտրվել և դարձել Ազգերի և զատությունների Եվրոպա խմբակցության անդամ։
2018 թվականի մարտի 4-ին Վենեցիայի մարզի երկրորդ շրջանում Հյուսիսային լիգա կուսակցության ներկայացրած ցուցակով ընտրվել է Իտալիայի Պատգամավորների պալատի անդամ, մարտի 29-ին ընտրվել է Պալատի փոխնախագահներից մեկը։
2018 թվականի հունիսի 1-ին Կոնտեի կառավարությունում զբաղեցրել է Իտալիայի ընտանիքի և հաշմանդամություն ունեցող անձանց առանց պորտֆելի նախարարի պաշտոնը ։
2019 թվականի հուլիսի 10-ին նույն կառավարությունում նշանակվել է Իտալիայի եվրոպական գործերի առանց պորտֆելի նախարար ։
2019 թվականի սեպտեմբերի 4-ին Ջուզեպպե Կոնտեն ձևավորել է իր երկրորդ կառավարությունը (եվրոպական հարցերով նոր նախարարը դարձել է Էնցո Ամենդոլան, Ֆոնտանան ոչ մի նշանակում չի ստացել), իսկ սեպտեմբերի 5-ին նոր կաբինետը երդում է տվել ։
Արտաքին հղումներ
Կատեգորիա:Իտալիայի նախարարներ Կատեգորիա:Իտալիայի քաղաքական գործիչներ Կատեգորիա:20-րդ դարի քաղաքական գործիչներ Կատեգորիա:21-րդ դարի քաղաքական գործիչներ Կատեգորիա:Պադովայի համալսարանի շրջանավարտներ
You Must Love Me
«You Must Love Me», ամերիկացի երգչուհի Մադոննայի երգը, որը ձայնագրվել է որպես «Էվիտա» մյուզիքլի կինոադապտացիայի սաունդթրեք։ Երգի հեղինակներն են մյուզիքլի հեղինակներ Թիմ Ռայսը և Էնդրյու Լլոյդ Ուեբերը։ Երգը թողարկվել է որպես սինգլ 1996 թվականի հոկտեմբերի 27-ին որպես ֆիլմին տրված օգնություն։ Երգը ստացել է «Ոսկե Գլոբուս» և «Օսկար» մրցանակներ՝ 1997 թվականին։
Ծանոթագրություններ
Կատեգորիա:Մադոննայի երգեր
Kinect Sports
Kinect Sports, սպորտային տեսախաղ մշակված Rare ընկերության կողմից և թողարկվել է Microsoft Game Studios-ի կողմից Xbox 360-ի համար։ Խաղը օգտագործում է Kinect ։ Թողարկվել է Հյուսիսային Ամերիկայում, Եվրոպայում, Ավստրալիայում և Ճապոնիայում 2010 թվականի նոյեմբերին Kinect սենսորի վաճառքի հետ միասին։
Խաղը իրենից ներկայացնում է 6 ամբողջական սպորտային խաղ և 8 մինի-խաղեր։ Սպորտային խաղերի մեջ եմ մտնում՝ բոուլինգ, բռնցքամարտ, վազք, սեղանի թենիս, ծովափնյա վոլեյբոլ և ֆուտբոլ։ Կանգնելով Kinect սենսորի դիմաց, խաղացողը կատարում գործողություններ իրական աշխարհում։
Խաղը դրական արձագանք ստացավ քննադատների կողմից և վաճառվեց ավելի քան 3 միլլիոն օրինակ։ Խաղի սքիվելը՝ Kinect Sports․ երկրորդ եթերաշրջանը, որը մշակված էր BigPark և Rare-ի կողմից թողարկվեց 2011 թվականի հոկտեմբերի ։ Շարունակության հետ միասին թողարկվեց նաև Kinect Sports: Ultimate Collection տարբերակը, որը իր մեջ ներառում էր երկու մասերի խաղերը։
Գեյմփլեյ
Բոլոր վեց խաղերն էլ կարելի է խաղալ ինչպես առցանց այնպես էլ, լոկալ։ Խաղացողները խաղում ներկայացվում են Xbox Live նկարով։ Kinect-ի օգնությամբ խաղացողի մարմնի շարժումները և ժեստերը հետևում են։ Շնորհիվ սրա անհրաժեշտություն չկա խաղային վերհսկիչ օգտագործել։
Հասանելի խաղեր
Բոուլինգ, ներկայացված է 3 գծերի տեսքով (անկախ խաղացողների թվի)։ Խաղացողները պետք է հերթով նետեն գնդակը բոլոր կեգլերը գցելու նպատակով։ Որպես մինի-խաղ բոլինգում նախատեսված է՝
Բռնցքամարտ, անհրաժեշտ է հակառակորդին հասցել հարվածներ, դրանով իսկ նվազեցնելով նրա կյանքի գիծը։ Համակարգչի հետ խաղի ընթացքում խաղացողը կարող է ընկնել։
Թեթև ատլետիկա, հինգ մրցություն որոնք կատարվում են մեկ շրջափուլով։ Անհարաժեշտ է վազել, նիզակ նետել, ցանտկել երկարույամբ, սկավառակ նետել և կատարել փորձություններով վազք։
Ֆուտբոլ։ Հնարավոր է խաղալ ինչպես խաղացող այնպես էլ դարպասպահի դիրքում։ Ֆուտբոլում մինի-ֆուտբոլ․
Լողափնյա վոլեյբել։ Խաղացողը այլ խաղացողի կամ համակարգչի օգնությամբ պետք է խփի 3 գնդակ։ Լողափնյա վոյելբոլի մինի-խաղեր․
Ակնարկներ
Բացի դա ներկայացվեցին հետևյալ վարկանիշները՝
Հղղումներ
Կատեգորիա:2010 տեսախաղեր Կատեգորիա:Xbox 360 տեսախաղեր Կատեգորիա:Սպորտային տեսախաղեր
Զալեշչիկիի շրջան
Զալեշչիկիի շրջան (Заліщицький район), շրջան Ուկրաինայի Տերնոպոլի մարզում։
Ստեղծվել է 1940 թվականին։ Վարչական կենտրոնը՝ Զալեշչիկի ։
Աշխարհագրություն
Շրջանի տարածքի մակերեսը կազմում է 684 կմ²։
Բնակչություն
2006 թվականի մարդահամարի արդյունքներով շրջանում բնակվում էր 52915 մարդ։ Բնակչության խտությունը կազմում էր 77,36 մարդ/կմ²։
Արտաքին հղումներ
Կատեգորիա:Տերնոպոլի մարզ Կատեգորիա:Ուկրաինայի շրջաններ
Արատիբա
Արատիբա  (Aratiba) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 6616 մարդ, ըստ 2006 թվականի տվյալների։ Տարածքը կազմում է 341,072 կմ2։ Բնակչության խտությունը՝ 19,1 մարդ/կմ²։
Պատմություն
Քաղաքը հիմնադրվել է 1955 թվականի ապրիլի 10-ին։
Կատեգորիա:Բրազիլիայի բնակավայրեր Կատեգորիա:Ռիու Գրանդի դու Սուլ նահանգի բնակավայրեր Կատեգորիա:1955 թվականին հիմնադրված բնակավայրեր
Օրորք
«Օրորք», Հովհաննես Թումանյանի բանաստեղծություններից՝ գրված 1882 թվականին ։
Պատմություն
Հովհաննես Թումանյանն այս բանաստեղծությունը գրել է 1882 թվականին ։
Եղիշե Չարենցի անվան գրականության և արվեստի թանգարանի Թումանյանի ֆոնդում (№ 11) պահվում է մեկ սևագիր-ինքնագիր, թվագրված՝ «1882 ամի (13 տարեկան)»։
Առաջին անգամ տպագրվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 428-429)։ Այստեղ թույլ են տրված վրիպակներ՝ 35-րդ տողն ունի «Թափառում է սար ու ձոր», իսկ 39-րդ տողը՝ «Որ քո դժբախտ հայ ազգիդ» տեսքը։
Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից ։
Ծանոթագրություններ
Կատեգորիա:Բանաստեղծություններ Կատեգորիա:Հովհաննես Թումանյանի բանաստեղծություններ
Դրագան Տարլաչ
Դրագան Տարլաչ (Драган Тарлаћ, ), հարավսլավացի ու սերբ բասկետբոլիստ, որը խաղացել է հիմնականում կենտրոնական դիրքում։ Հանդես է եկել Հարավսլավիայի բասկետբոլային հավաքականների կազմում։
Կարիերա Եվրոպայում
1990 թվականին Դրագանը սկսել է հանդես գալ «Ցրվենա Զվեզֆա» բասկետբոլային ակումբում։ 1992 թվականին տեղափոխվել է «Օլիմպիակոս» բասկետբոլային ակումբը, որտեղ դարձել է Հունաստանի հնգակի չեմպիոն և Հունաստանի կրկնակի գավաթակիր։
Հարավսլավիայի հավաքականի հերթական հաջողությունից հետո Բասկետբոլի ազգային ասոցիացիայի (NBA) ակումբները շարունակել են հետաքրքրություն ցուցաբերել նրա առաջնորդների նկատմամբ։ Այսպես՝ 1995 թվականի NBA դրաֆթի ընթացքում ընտրվել է դրաֆթի երկրորդ փուլում 31-րդ համարի ներքո, որտեղ նրան ընտրել էր «Չիկագո Բուլս» ակումբը․ Տարլաչն այդ ժամանակ արդեն երեք անգամ հաղթել էր NBA առաջնությունում և ուներ միջազգային ճանաչում։
Տարլաչը, ինչպես և ավելի անվանի Թոնի Կուկոչը, դրաֆթից անմիջապես հետո չի տեղափոխվել Միացյալ Նահանգներ, այլ շարունակել է հանդես գալ Եվրոպայում։ 1999 թվականին Հարավսլավիայի հավաքականը բրոնզե մեդալ է նվաճել Ֆրանսիայում անցկացվող 1999 թվականի Աշխարհի առաջնությունում։
Կարիերա ԱԲԱ-ում
2000 թվականին Տարլաչը վերջապես միացել է «Չիկագո Բուլս» թիմին ։ Իր միակ մրացաշրջանն անցկացրել է «Բուլս»-ում՝ որպես պահեստային խաղացող։ Եվրոպայի չեմպիոն դառնալուց հետո հեռացել է «Չիկագո Բուլս» թիմից։
Հետագա կարիերա
2001 թվականի ամռանը տեղափոխվել է «Ռեալ Մադրիդ» ։ 2003 թվականի ամռանը դարձել է «ԲԿՄԱ Մոսկվա» թիմի խաղացող ։
2004 թվականին Դրագան Տարլաչն ավարտել է բասկետբոլիստի կարիերան։
Զբարաժի շրջան
Զբարաժի շրջան (Збаразький район), շրջան Ուկրաինայի Տերնոպոլի մարզում։
Դրագան Տարլաչ
Արտաքին հղումներ
Կատեգորիա:Մայիսի 9 ծնունդներ Կատեգորիա:1973 ծնունդներ Կատեգորիա:Անձինք այբբենական կարգով Կատեգորիա:Բասկետբոլիստներ այբբենական կարգով Կատեգորիա:Սերբ բասկետբոլիստներ Կատեգորիա:Չիկագո Բուլսի բասկետբոլիստներ
Զբարաժի շրջան
Ստեղծվել է 1939 թվականին։ Վարչական կենտրոնը՝ Զբարաժ ։
Աշխարհագրություն
Շրջանի տարածքի մակերեսը կազմում է 863 կմ²։
Արտաքին հղումներ
Կատեգորիա:Տերնոպոլի մարզ Կատեգորիա:Ուկրաինայի շրջաններ
Աննա ֆոն Վալ
Աննա Էդուարդովնա ֆոն Վալ (Վաալ) (Anna von Wahl, ), նկարիչ, գծանկարիչ, գեղանկարիչ և նկարազարդող։
Կենսագրություն
Աննա ֆոն Վալը սերում է բալթյան գերմանացիներից, Դորպատի համալսարանի ռեկտոր Էստլանդացի բարոն Էդուարդ ֆոն Վալի (Բաալ) դուստրն է։ 1878-1880 թվականներին սովորել է Սանկտ Պետերբուրգի գեղարվեստի կայսերական ակադեմիայում, այնուհետև` Փարիզի Կոլարոսի ակադեմիայում՝ Ռաֆայել Կոլլենի և Գյուստավ Կուրտուայի մոտ։ 1883-1888 թվականներին աշխատել է Սանկտ Պետերբուրգում` արքունական նկարիչ Միխայիլ Զիչիի արվեստանոցում։ Մասնակցել է Կայսերական ակադեմիայի ցուցահանդեսներին, 1887 թվականին պարգևատրվել է մեդալով։
1888 թվականից Բեռլինի գեղարվեստի ակադեմիայում հաճախել է Ֆրանց Սկարբինայի և Մաքս Քլեյնի դասախոսություններին։ Ավելի ուշ նա օանաչողական շրջայցեր է կատարել Գերմանիայում, Անգլիայում և Իտալիայում։
1890 թվականին` հոր մահվանից հետո տեղի ունեցած դժբածտ դեպքի պատճառով, վերադարձել և ապրել է Դորպատում, 1896 թվականից՝ Բեռլինում, որտեղ եղել է Նկարիչների ասոցիացիայի անդամ։ 1913 թվականին բնակություն է հաստատել Ֆյուրսթենֆելդբրուքում։
Ստեղծագործություն
Աննա ֆոն Վալը յուղաներկով, ջրաներկով և գծանկարներով պատկերագրական կոմպոզիցիաների, դիմանկարների, ինտերիերի և բնանկարների, ինչպես նաև մանկական գրքերի և ամսագրերի, պաստառների և գրքապիտակների հեղինակ է։ Նկարչի աշխատանքները ժամանակին շատ բարձր էին գնահատվում։
Գրականություն
Կատեգորիա:Գերմանացի կին արվեստագետներ Կատեգորիա:19-րդ դարի կին արվեստագետներ Կատեգորիա:20-րդ դարի նկարչուհիներ Կատեգորիա:Կոլարոսի ակադեմիայի շրջանավարտներ Կատեգորիա:Գերմանացի գրաֆիկներ Կատեգորիա:Գերմանացի դիմանկարիչներ Կատեգորիա:Ռուսական կայսրության նկարչուհիներ
Խեցեգործական արդյունաբերություն
Խեցեգործական արդյունաբերություն՝ ձևավորվել է 1930-ական թվականների վերջերին։ 1938-1940 թվականներին գործարկվեցին Երևանի խեցեգործական առարկաների կոմբինատը (աղյուսի գործարանի հիմքի վրա), Երևանի և Կիրովականի աղյուսի-կղմինդրի գործարանները։ Ճյուղն սկսեց բուռն զարգանալ 60-ական թվականներին․։ 1965 թվականից Երևանի խեցեգործական առարկաների կոմբինատը սկսեց թողարկել (375 հազար մ2 հատակապատման և 400 հազար մ2 երեսպատման) խեցե սալիկներ, իսկ 1970 թվականից՝ սանիտարատեխնիկական և շինարարական իրեր։ 1986 թվականին կոմբինատն ուներ սալիկների, սանիտարատեխնիկական և շինարարական իրերի, խեցե խողովակների արտադրամասեր։ 10-րդ հնգամյակում կոմբինատի համախառն արտադրանքի ծավալը կազմել է 5 միլիոն ռուբլի, իսկ 11-րդ հնգամյակի վերջին՝ մոտ 7 միլիոն ռուբլի։ 1980-ական թվականների սկզբից խեցեգործական առարկաների արտադրության ներմուծվող հումքը տեղականով փոխարինելու նպատակով ուսումնասիրվում և արտադրության մեջ ներդրվում են ՀԽՍՀ տարբեր շրջանների կավահումքը, քվարցա–դաշտասպաթային ապարները, ինչպես նաև քարի արդյունահանման ու մշակման թափոնները։ Հեռանկարում նախատեսվում է հանրապետությունում տարեկան արտադրել 1 միլիոն մ2 երեսպատման սալիկ, 500 պայմանական կմ սանիտարատեխնիկական և 1500 պայմանական կմ ցամաքուրդային խեցե խողովակներ, ինչպես նաև զգալիորեն ընդարձակել թողարկվող լայն սպառման առարկաների տեսականին և ավելացնել դրանց արտադրության ծավալը։
Կատեգորիա:Խեցեգործություն Կատեգորիա:Արդյունաբերություն
Ադրբեջանի ազգային գրադարան
Ադրբեջանի ազգային գրադարան (Azərbaycan Milli Kitabxanası), ազգային գրադարան Բաքվում, որը հիմնադրվել է 1923 թվականին։ Այն կրում է ադրբեջանցի գրող Միրզա Ախունդով Ֆաթալիի անունը։
Պատմություն
Գրադարանը բացվել է 1923 թվականի մայիսի 23-ին։ 1939 թվականին այն կոչվեց Միրզա Ախուդովի անունով։ Այս պահին Ադրբեջանի ազգային գրադարանում պահվոմ է 4 մլն 513 հազար տպագիր նյութ։ 2005 թվականին Ադրբեջանի նախարարների կաբինետը գրադարանին տվեց «Ազգային գրադարանի» կարգավիճակ։
Գրադարանում հավաքվել և պահվում է ադրբեջանցի և արտասահմանյան գրողների ստեղծագործությունները, և տարբեր երկրներում Ադրբեջանի մասին տպագրված գրականություն։
2003 թվականին գրադարանը շահագործեց կառավարման ավտոմատացված համակարգը, որի համար օգտագործվում է VTLS — Virtua ծրագրային ապահովումը։ Գրքերի էլեկտրոնային տեղեկատուի ստեղծմանը զուգընթաց սկսեց նաև գրքերի թվայնացումը։ 2005 թվականին գրադարանը դարձավ «Ազգային գրդարանների եվրոպական կոնֆերանս» կազմակերպության անդամ։
Գրադարանի շենքի ճարտարապետություն
Գրադարանի ներկայիս շենքը կառուցվել է 1960 թվականին՝ Միքայել Հուսեյնովի նախագծով ։
Ֆոնդ
2005 թվականի հունվարի 1-ի տվյալներով գրդարանն ունի 40 տարբեր լեզուներով 4'551'3244 տպագիր հրատարակումներ, որից 2'339'1162-ը՝ գրքեր, իսկ 2'122'082-ը՝ փաստաթղթեր։
Արտաքին հղումներ
Կատեգորիա:Ազգային գրադարաններ Կատեգորիա:Բաքվի գրադարաններ Կատեգորիա:1923 հիմնադրված գրադարաններ
Սալյա
Սալյա (Zalla), բնակավայր և մունիցիպալիտետ Իսպանիայում։ Մտնում է Բասկայա պրովինցիայի Ստռանա Բասկով ինքնավար համայնքի կազմում։ Մունիցիպալիտետը գտնվում է Լաս Էնկատանսոռես շրջանի կազմում։ Տարածքը զբաղեցնում է 31,03 կմ²։ Բնակչությունը՝ 8176 մարդ (2010 թվականի տվյալներով)։ Հեռավորուֆյունը ադմինիստրատական կենտրոնից՝ 24 կմ։
Արտաքին հղումներ
Պաշտոնական կայքը
Կատեգորիա:Իսպանիայի բնակավայրեր
Զբորովի շրջան
Զբորովի շրջան (Зборівський район), շրջան Ուկրաինայի Տերնոպոլի մարզում։
Ստեղծվել է 1939 թվականին։ Վարչական կենտրոնը՝ Զբորով ։
Աշխարհագրություն
Շրջանի տարածքի մակերեսը կազմում է 978 կմ²։
Բնակչություն
2006 թվականի մարդահամարի արդյունքներով շրջանում բնակվում էր 47040 մարդ։ Բնակչության խտությունը կազմում էր 48,1 մարդ/կմ²։
Արտաքին հղումներ
Կատեգորիա:Տերնոպոլի մարզ Կատեգորիա:Ուկրաինայի շրջաններ
Ռույիենայի շրջան
Ռույիենայի շրջան (Rūjienas novads), վարչատարածքային միավոր Լատվիայի հյուսիսում, գտնվում է պատմական Վիձեմե մարզում։ Երկրամասն ներառում է չորս շրջաններ և Ռույիենա քաղաքը, որը համարվում է երկրամասի կենտրոնը։
Սահմանակից է Մազսալացայի, Բուրտնիեկի, Նաուկշենիի շրջաններին և Վիլնյուսի կոմսությանը։
2010 թվականի հունվարի 1-ի տվյալներով բնակչությունը կազմել է 6,144 մարդ ։ Տարածքի մակերեսը կազմում է 352,2 կմ² ։
Տարածաշրջանը կազմավորվել է 2009 թվականի հուլիսի 1-ին Լատվիայի Վալմիերայի շրջանի վարչական բարեփոխումների ավարտից հետո։
Ազգային կազմ
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ ՝
Արտաքին հղումներ
Կատեգորիա:Լատվիայի շրջաններ Կատեգորիա:2009 հիմնադրումներ Լատվիայում
Լուկօյլ
«Լուկօյլ» ԲԲԸ, ռուսական նավթային ընկերություն։ Պաշտոնական անվանումը՝ «Լուկօյլ նավթային ընկերություն» ԲԲԸ ։ Ընկերության անվանումը եկել է նավթագործների քաղաքների առաջին տառերից (Լանգեպաս, Ուրայ, Կոգալիմ) և «օյլ» բառից (oil՝ նավթ) ։
Ընկերության գործունեության հիմնական ձևերը՝ հետախուզություն, նավթի և բնական գազի հայտնաբերումն ու վերամշակումը, նավթի և նավթամթերքների իրացումը։
«Էքսպերտ» ամսագրի տվյալների համաձայն՝ «Գազպրոմ»-ից հետո իր շահույթի ծավալով երկրորդ ընկերությունը Ռուսաստանում (2012 թվականի արդյունքներով) ։ Մինչև 2007 թվականը համարվել է Ռուսաստանի ամենամեծ ընկերությունը արտադրանքի թողարկման ծավալով («Ռոսնեվթը» առաջ անցավ «ՅՈՒԿՈՍ»-ի ակտիվների գնումից հետո) ։ Ըստ ածխաջրածինների պաշարների՝ «ԼՈՒԿօյլը», իր սեփական տվյալներով, 2011 թվականի հունվարի 1-ի դրությամբ, համարվել է երրորդ նավթային մասնավոր ընկերությունն աշխարհում (նավթի պաշարներով՝ առաջինը) ։
«Լուկօյլի» առևտրային ապրանքանիշը ռուսական երկու բրենդներից մեկն է, ներառված է 100 խոշոր առևտրային ապրանքանիշների ցուցակում՝ կազմված 2007 թվականի ապրիլին բրիտանական Financial Times ամսագրի կողմից ։ Այնուամենայնիվ, համանման վարկանիշների արդյունքներում, որը կազմվել է 2009 թվականին, 100-յակի մեջ «Լուկօյլը» չհայտնվեց ։
«Լուկօյլի» գլխավոր գրասենյակը գտնվում է Մոսկվայում, Սրետենյան բուլվարում։ Ինչպես նաև ընկերությունը ունի հյուսիսամերիկյան գլխավոր գրասենյակ Իսթ Մեդոուում՝ Նյու Յորքի արվարձաններից մեկում։
Ընկերության հիմնումը
Պետական նավթային կոնցեռն «ԼանգեպասՈւրայԿոգալինեվթ»-ը («Լուկօյլ») ստեղծվել է ԽՍՀ Նախարարների խորհուրդի № 18 որոշման համաձայն 1991 թվականի նոյեմբերի 25-ին։ Նոր նավթային կոնցեռնում միավորվել էին երեք նավթարդյունաբերական ձեռնարկություններ՝ «Լանգեպասնավթագազ», «Ուրայնավթագազ», «Կոգալիմնավթագազ», ինչպես նաև հանքավերամշակման «Պերմնեֆտեօրգսինթեզ», Վոլգոգրադյան և Նովոուֆիմյան նավթամշակման գործարաններ (վերջինը շուտով անցավ Բաշկորտոստանի ենթակայության տակ)։
Ռուսաստանի Դաշնության նախագահի 1992 թվականի նոյեմբերի 17-ի № 1403 հրամանագրով՝ «Պետական ձեռնարկությունների, նավթային, նավթավերամշակման ձեռնարկությունների և նավթամթերքների ապահովման արտադրական և գիտա-արտադրական միավորումների սեփականաշնորհման և բաժնետիրական ըւնկերությունների փոխարկման առանձնահատկությունների մասին» 1993 թվականի ապրիլի 5-ին պետական կոնցեռնի հիման վրա ստեղծվեց «Լուկօյլ նավթային ընկերություն» բաց բաժնետիրական ընկերությունը։
1990-ական թվականներ
1994 թվականին կայացան ընկերության բաժնետոմսերի առաջին սեփականաշնորհման աճուրդները, սկսվեց բաժնետոմսերի առևտուր երկրորդային շուկայում։
1995 թվականին բաժնետոմսերի համեմատաբար փոքր (5 %) փաթեթը վաճառվել է պետության կողմից սեփականաշնորհման գրավային աճուրդի ժամանակ։ Այդ փաթեթը հասավ նրանց ընկերության սկզբնական գնի նվազագույն ավելացմամբ. մրցույթում չէին թույլատրվել արտասահմանյան մասնակիցներ ։
1996 թվականին «Լուկօյլը» տեղադրեց ամերիկյան դեպոզիտային անդորրագրեր արևմտյան ֆոնդային շուկաներում։ Ինչպես նաև այդ տարին նշանավորվեց մեծ ադրբեջանական նավթային ընկերություն՝ Շահ-Դենիզ, «Լուկօյլի» մուտքով և ընկերության սեփական տանկային նավատորմի սկզբնական կառուցմամբ։
2000-ական թվականներ
2000 թվականին ռուսական ընկերությունը ձեռք բերեց ամերիկական Getty Petroleum Marketing Inc ընկերությունը՝ այդ ձևով ստանալով ավտոլցակայանների ցանցի վերահսկողությունը ԱՄՆ-ում և առաջին անգամ դուրս եկավ նավթամթերքի ամերիկական մանրածախ շուկա ։ Նույն թվականին ընկերությունը իր վրա վերցրեց Կստովսկիի նավթավերամշակման գործարանի վերահսկողությունը, որը բերեց «Սիբուր» ընկերության հետ ընդհարման, ով ցանկանում էր ունենալ նավթավերամշակման գործարանների հետ տեխնիկական կապեր։ Արդյունքում «Լուկօյլը» ստացավ Պերմի Նավթավերամշակման գործարանը՝ զիջելով Նիժնինովգորոդյան գոծարանի ակտիվները «Սիբուրին»։
2001 թվականին հերթական խոշոր ձեռքբերումներն էին «Յամալնեվթագազ» ԲԲԸ, «Արխանգելսկեօլ» ԲԲԸ, Լոկոսովսկի նավթավերամշակման գործարանը։ 2002 թվականին «Լուկօյլը» սկսեց Վիսոցկի նավահանգստի սեփական տերմինալի կառուցում նավթամթերքների վերբեռմամբ։
2004 թվականին «Լուկօյլը» վերջնականապես դարձավ մասնավոր ընկերություն. պետության մոտ մնացած 7,59 % բաժնետոմսերը վաճառվեցին ամերիկական նավթային ConocoPhillips ընկերությանը 1,988 միլիարդ դոլարով։ Որոշ մեկնաբանների կարծիքով այդ բաժնետոմսերի բաց վաճառքի արդյունքները կանխորոշված էին դեռ վաղուց՝ ՌԴ նախագահ Վլադիմիր Պուտինի և ConocoPhillips ընկերության նախագահ Ջեյմս Մալվի հանդիպման ժամանակ ։ Վաճառքից հետո «Լուկօյլը» և ConocoPhillips-ը հայտարարեցին ռազմավարական դաշինքի մասին։ Ավելի ուշ ամերիկական ընկերությունը մեծացրեց իր մասնակցության բաժինը «Լուկօյլի» կապիտալում, ինչպես նաև ԱՄՆ-ի և Արևմտյան Եվրոպայի իր ավտոլցակայանների ցանցի մի մասը հանձնեց ռուսական ընկերությանը։
2005 թվականին «Լուկօյլը» ձեռքբերեց Nelson Resources ընկերությունը, որն աշխատում էր Ղազախստանում, 2 միլիարդ դոլարով։
2011 թվականի փետրվարին ConocoPhillips վերջնականապես դուրս եկավ «Լուկօյի» կապիտալից՝ վաճառելով իր բաժնետոմսերը ֆինանսական ծանր իրավիճակի պատճառով ։
2012 թվականի վերջում «Լուկօյլը» դարձավ պետական աճուրդի հաղթող՝ ստանալով Խանտ-Մանսի ինքնավար օկրուգում գտնվող Իմիլորսկի, Արևմտյան Իմիլորսկի, Իստոչնիի շրջանների ածխաջրածնային հանքավայրերի հետազոտման և զարգացման իրավունք։ Այդ մրցույթում «Լուկօյլը» շրջանցեց «Ռոսնեֆտին» և «Գազպրոմնեֆտին»՝ պետությանը վճարելով 50,8 միլիարդ ռուբլի ։
2013 թվականի փետրվարին «Լուկօյլը» պայմանագիր կնքեց ուկրաինական «Արևելա-եվրոպական վառելիքաէներգետիկական ընկերության» հետ Օդեսայի նավթամշակման գործարանի վաճառքի մասին ։
2014 թվականին ընկերությունը բախվեց Ուկրաինայում մանրածախ առևտրի կտրուկ անկման, որն առաջացրեց Ռուսաստանի հետ սառը հարաբերություններ (ըստ Վագիտա Ալեկպերովայի հայտարարության՝ 2014 թվականին նախորդ տարվա համեմատ վաճառքը նվազել է 42 %-ով)։ Այս կապակցությամբ «Լուկօյլի» ղեկավարությունը համաձայնեց «Լուկօյլ Ուկրաինա» քույր ընկերության 100 %-անոց վաճառքի վերաբերյալ ավստրիական AMIC Energy Management ընկերությանը, որի մասին հայտարարվեց 2014 թվականի հուլիսի վերջին ։
Բաժնետերերը և ղեկավարությունը
Ընկերույթան գլխավոր կառավարիչներին 2010 թվականի հուլիսին պատկանում էր ընկերության բաժնետոմսերի ամենախոշոր փաթեթը (ավելին, քան 30 %), այդ թվում՝ «Լուկօյլի» նախահագ Վագիտ Ալեկպերովին՝ 20,6 %, փոխնախագահ Լեոնիդ Ֆեդունին՝ 9,08 %։ Ամերիկական ConocoPhillips նավթային ընկերությանը պատկանում էր 19,21 %։ Մնացած բաժնետոմսերը գտնվում էին Լոնդոնի ֆոնդային սակարանում, Ֆրանկֆուրտի ֆոնդային սակարանում, Մոսկվայի սակարանում ազատ շրջանառության մեջ։ Շուկայական կապիտալիզացիան՝ $64,4 միլիարդ (2008 թվականի սեպտեմբերի 1) ։
Ընեկերության տնօրենների խորհուրդը կամզված է 11 անդամներից։ 2014 թվականի ընտրված տնօրենների խորհուրդ՝ Վագիտ Ալեկպերով, Վիկտոր Բլաժեև, Վալերի Գրայֆեր, Իգոր Իվանով, Ռաֆիլ Մագանով, Ռիչարդ Խ. Մացկե, Սերգեյ Միխայլով, Մարկ Մոբիուս, Գուլելմո Անտոնիո, Կլաուդիո Մոսկատո, Իվան Պիտկե, Լեոնիդ Ֆեդուն։ Տնօրենների խորհուրդի նախագահ ընտրվեց Վալերի Գրայֆերը։
Ածխաջրածնային պաշարները
Ընկերության ածխաջրածինների հաստատված պաշարները 2011 թվականի հունվարի 1-ին կազմել են 17,255 միլիարդ նավթին համարժեք բարել, այդ թվում՝ 13,319 միլիարդ նավթի բարել և 0,67 տրլն կուբամետր գազ. Նավթի պաշարներով «Լուկօյլը» համարվել է ամենախոշոր նավթային ընկերությունն աշխարհում, իսկ գազի պաշարներով՝ 6-րդը ։
Ի հավելում դրան՝ ածխաջրածինների հավանական պաշարները 2011 թվականի հունվարի մեկի դրությամբ կազմել են 8,46 միլիարդ բարել (այդ թվում՝ նավթը՝ 6,47 բարել, գազը՝ 0,34 տրլն կուբամետր), հնարավոր պաշարները՝ 3,17 միլիարդ բարել (այդ թվում՝ նավթը՝ 2,78 միլիարդ բարել, իսկ գազը՝ 65,7 միլիարդ կուբամետր) ։
«Լուկօյլի» նավթի պաշարների կեսից ավելին կենտրոնացված է Արևմտյան Սիբիրում (արտադրության հիմնական օպերատորը համարվում է «Լուկօյլ-Արևմտյան Սիբիր» ԲԲԸ-ն (գտնվում է Խանտ-Մանսի ինքնավար օկրուգում), 100 % բաժնետոմսերը, որոնք պատկանում են «Լուկօյլին» և համարվում են «Լուկօյլի» ամենախոշոր ակտիվները)։ Բնական գազի շուրջ կեսը գտնվում է հանքավայրերում՝ տեղակայված Գիդանսկի թերակղզում և Յամալո-Նեմեցյան ինքնավար մարզում)։
Ընկերության 10 խոշոր նավթարդյունահանման հանքավայրերը՝
«Լուկօյլի» նավթահորերի աշխատանքային ֆոնդը 2005 թվականի հոկտեմբերի 1-ին կազմել է 26 626 հոր, ոչ աշխատանքային ֆոնդերը՝ 4532 կամ աշխատանքայինի 17 %-ը։ Համեմատած 2005 թվականի սկզբին՝ աշխատանքային ֆոնդը մեծացել էր 124 հորով, իսկ ոչ աշխատանքայինը 209-ով կրճատվել էր։ Ներկրման աշխատանքային ֆոնդը 2005 հոկտեմբերի 1-ին կազմել է 8079 (133 հոր ավելի, քան 2004 թվականի վերջին էր), գործող ֆոնդը՝ 6238 հոր (263-ով ավել, քան 2004 թվականի սկզբին)։
Համատեղ ծրագրեր Ռուսաստանի տարածքում
«Լուկօյլը» և ConocoPhillips-ը ռազմավարական ալյանսի շրջանակներում 2005 թվականի հուլիսի 1-ին Տիմանո-Պեչորսկի մարզի նավթի և գազի հանքավայրերի զարգացման նպատակով Ռուսաստանի եվրոպական մասի հյուսիսում ստեղծեցին համատեղ «Նարյանիմարնեֆտեգազ» ձեռնարկությունը։ «Լուկօյլի» բաժինը ստեղծված ձեռնարկությունում կազմում էր 70 %, իսկ ConocoPhillips-ինը՝ 30 %։
2011 թվականի դեկտեմբերին «Լուկօյլը» ստեղծեց համատեղ ընկերություն «Բաշնեֆտի» հետ Ռոման Տրեբսի և Անատոլիա Տիտովի անունը կրող խոշոր հանքավայրերի զարգացման համար ։ Նավթի ընդհանուր վերօգտագործման պաշարներն ու ռեսուրսները նշված հանքավայրերում կազմում էին 89,73մլն տոննա՝ ըստ С1 կատեգորիայի, 50,33 մլն տոննա՝ ըստ С2-ի և 59,29 մլն տոննա՝ ըստ С3-ի ։
Արտասահմանյան ծրագրեր
«Լուկօյլի» արտասահմանյան ծրագրերի ղեկավարը հետախուզական և արտադրական սեկտորում համարվում է «Լուկօյլ Օվերսիզ» դուստր ընկերությունը։
Նավթի և գազի վերամշակում
«Լուկօյլը» տնօրինում է 7 նավթավերամշակման գործարաններ, որոնց տարեկան հզորությունը կազմում է 58 միլիոն տոննա նավթ։
* — բաժնետոմսերի 49 %-ը (2013-ին՝ 100 %-ը) ISAB-ում, 45 %-ը՝ TRN-ում
2007 թվականին ընկերությունը մշակել է 52 164 հազար տոննա նավթ, այդ թվում՝ ռուսական գործարաններում՝ 42 548 հազար տոննա։ Ընկերության գազավերաշակման գործարաններում 2005 թվականին վերամշակվել է 2691 մլն մ³ գազի հումք և 479 հազար տ բնական գազի հեղուկներ։
2006 թվականի հոկտեմբերի 18-ին ելույթ ունենալով Նյու Յորքի մամուլի ասուլիսում՝ ընկերության նախագահ Վագիտ Ալեկպերովը հայտնեց, որ Լուկօյլը հրաժարվում է Ռուսաստանում նոր նավթավերամշակման գործարանի կառուցումից։ Իր խոսքերով՝ «այս շրջանում այն տեղին չէ և տնտեսապես ոչ արդյունավետ». Դրա հետ միասին՝ «Լուկօյլը» ծրագրում էր կառուցել Կալմիկայում մեծ համալիր բնական գազի վերամշակման համար։ Աշխատանքները նախատեսվում էին սկսել 2008 թվականի գարնանը։ 2007 թվականի մարտին հայտարարվեց, որ «Լուկօյլը» պատրաստվում է ընդլայնել Բուրգասի գործարանի հզորությունը տարեկան 7,5 միլիոն տոննայից մինչև 10 միլիոն տոննա նավթ։
Նավթաքիմիա
«Լուկօյլ-Նեֆտոխիմ» դուստր ընկերությունը կարգավորում է նավթաքիմիական հարաբերությունները «Ստավրոլեն», «Սարատովորգսինթեզ», «Կարպատնեֆտեխիմ», (Ուկրաինա) ընկերությունների միջև։ Նավթաքիմիական հզորությունը գտնվում է նաև Բուլղարիայի «Նեֆտոխիմ Բուրգաս» գործարանում։ «Լուկօյլը» համարվում է օլեֆինների, ակրիլանաթթվի նիտրիտների (հումք սինթետիկ մանրաթելերի արտադրության համար) արտադրությամբ զբաղվող ամենախոշոր ընկերությունը Արևելյան Եվրոպայում։ Ինչպես նաև «Լուկօյլ-Նեֆտոխիմը» «Սիբուրի» հետ միասին տնօրինում է «Պոլիեֆ» գործարանի բաժնետոմսերի վերահսկիչ փաթեթը։
2005 թվականին «Լուկօյլ-Նեֆտոխիմի» նավթաքիմիական ձեռնարկություններում արտադրվել է 1,8 միլիոն տոննա իրացվելի արտադրանք, այդ թվում՝ 402 հազար տոննա պոլիէթիլեն, 128 հազար տոննա ակրիլանաթթվի նիտրիտ։ Դրանից բացի՝ բուլղարական նավթավերամշակման «Լուկօյլ Նեֆտոխիմ Բուրգաս» գործարանում արտադրվել է 372,5 հազ տոննա նավթաքիմիական արտադրանք։
«Լուկօյլի» կարևոր հեռանկարային ծրագիրը նավթաքիմիայի շրջանակներում համարվում է Կասպյան գազի քիմիական համալիրի կառուցումը (սպասվում է, որ այն կօգտագործի բնական գազի և գազի կոնդենսատի ռեսուրսներ, որոնք գտնվում են Կասպից ծովում)։ Ենթադրվում է, որ ընկերությունը կթողարկի լայնածավալ նավթաքիմիական արտադրանք՝ ներառյալ հիմնական օրգանական սինթեզի, պոլիէթիլենի, պրոլիպրոպիլենի և այլնի արտադրանքը։
Բեռնափոխադրում
«Լուկօյլի» արտադրած նավթի բեռնափոխադրումը Ռուսաստանում մեծ մասամբ իրականցվում է «Տրանսնեֆտի» խողովակաշարերով, ինչպես նաև երկաթուղային և ջրային տրանսպորտով։ Նավթը, արտադրված Ղասախստանի նավթաքիմիական ընկերությունում, փոխադրվում է նաև Կասպյան խողովակաշարերի կոնսորցիումի խողովակներով։
«Լուկօյլին» են պատկանում մի շարք նավթային և նավթարտադրական տերմինալներ, որոնք օգտագործվում են նավթի արտահանման համար՝